
Iepirkuma 
„Lielformāta poligrāfijas un gaismas stenda/kastes izgatavošanas un sniegšanas pakalpojumi VSIA “Dailes teātris” vajadzībām”
Iepirkuma identifikācijas Nr. DT 2024/10
NOLIKUMS

Rīga, 2024. gads
1. Vispārīgā informācija

1.1. Iepirkuma metode, nosaukums un identifikācijas numurs:
1.1.1. Iepirkuma metode: iepirkums, kurš organizēts saskaņā ar Publisko iepirkumu likuma 9. pantā noteikto kārtību.
1.1.2. Iepirkuma nosaukums: Lielformāta poligrāfijas un gaismas stenda/kastes izgatavošanas un sniegšanas pakalpojumi VSIA “Dailes teātris” vajadzībām.
1.1.3. Iepirkuma identifikācijas Nr. DT 2024/10
1.2. Pasūtītājs un kontaktpersona: 

Valsts sabiedrība ar ierobežotu atbildību “Dailes teātris” (turpmāk -  DT)

Reģistrācijas numurs: 40003783138.

Adrese: Brīvības iela 75, Rīga, LV-1001.

Tālrunis: +371 67270463
E-pasts: mail@dailesteatris.lv 
Kontaktpersonas:

a) Par tehnisko specifikāciju: Marko Rass
E-pasts: marko.rass@dailesteatris.lv
a) Par iepirkuma nolikumu: Jānis Matuzals
E-pasts: janis.matuzals@dailesteatris.lv 
1.3. Iepirkuma dokumentācijas pieejamība un piedāvājuma iesniegšana 

1.3.1. Ieinteresētie piegādātāji var iepazīties ar iepirkuma dokumentāciju pasūtītāja pircēja profilā Elektroniskās iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/125149, kur ir nodrošināta brīva un tieša elektroniska piekļuve. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
1.3.2. Saziņa starp pasūtītāju un ieinteresētajiem piegādātājiem iepirkuma ietvaros notiek latviešu valodā izmantojot EIS e-konkursu apakšsistēmu. 
1.3.3. Pretendents var iesniegt tikai vienu piedāvājuma variantu.
1.3.4. Piedāvājumi jāiesniedz EIS e-konkursu apakšsistēmā līdz termiņam, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā, augšupielādējot piedāvājumu pasūtītāja pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/125149.
1.3.5. Piedāvājumus var iesniegt tikai elektroniski EIS e-konkursu apakšsistēmā. Ārpus e-konkursu apakšsistēmas sistēmas iesniegtie piedāvājumi tiks atzīti par neatbilstošiem nolikuma prasībām.
1.3.6. Pretendents var sagatavot un iesniegt piedāvājumu sagatavojot dokumentus ārpus EIS e-konkursu apakšsistēmas un augšupielādējot tos EIS e-konkursu apakšsistēmā (pretendents ir atbildīgs par aizpildāmo formu atbilstību iepirkuma dokumentācijas prasībām, kā arī dokumenta atvēršanas un nolasīšanas iespējām).
1.3.7. Iesniedzot piedāvājumu, pretendents pilnībā atzīst visus iepirkuma dokumentācijā ietvertos nosacījumus.
1.3.8. Pretendents pirms piedāvājumu iesniegšanas termiņa beigām var grozīt vai atsaukt iesniegto pieteikumu. Piedāvājuma grozījums vai atsaukums ir iesniedzams tikai elektroniski, izmantojot e-konkursu sistēmu.
1.3.9. Sagatavojot pieteikumu, pretendents ievēro, ka:
1.3.9.1. Piedāvājums jāsagatavo elektroniska formāta dokumentā ar Microsoft Office 2010 (vai jaunākas programmatūras versijas) rīkiem lasāmā formātā vai PDF formātā;
1.3.9.2. piedāvājumu paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Dokumentāciju paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms;
1.3.9.3. elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas rīku savlaicīgu nodrošināšanu līdz piedāvājumu atvēršanai;
1.3.9.4. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve pieteikumā ietvertajai informācijai, tostarp pieteikums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts;
1.3.9.5. piedāvājums jāiesniedz latviešu valodā. Ja kāds no pieteikuma dokumentiem tiks iesniegts citā valodā, tad tam jāpievieno tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
2. Informācija par iepirkuma priekšmetu un prasības līguma izpildei
2.1. Lielformāta poligrāfijas un gaismas stenda/kastes izgatavošanas un sniegšanas pakalpojumi VSIA “Dailes teātris” vajadzībām.
2.2. Iepirkuma priekšmeta klasifikācijas kods (CPV kods) - 22000000-0.
3. Prasības pretendentiem
3.1. Pretendenta izslēgšanas nosacījumi

Pasūtītājs izslēgs pretendentu no turpmākas dalības iepirkumā šādos gadījumos:

3.1.1. Publisko iepirkumu likuma 9.panta astotajā daļā noteiktajos gadījumos;

3.1.2. Starptautisko un Latvijas Republikas nacionālo sankciju likuma  11.1 pantā noteiktajos gadījumos.

3.2. Iesniedzamie dokumenti 
3.2.1. Pretendenta pieteikums dalībai iepirkumā un finanšu piedāvājums, kas sagatavots atbilstoši iepirkuma  2.pielikumā pievienotajai formai.
3.2.2. Tehniskais piedāvājums, kas sagatavots atbilstoši iepirkuma  1.pielikumā pievienotajai formai. 
3.2.3. Ja pretendents līguma izpildei plāno piesaistīt apakšuzņēmēju: 

3.2.3.1. apakšuzņēmējam nododamo darbu apraksts;
3.2.3.2. vienošanās vai rakstisks apakšuzņēmēja apliecinājums par apakšuzņēmēja piedalīšanos iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums. 

3.2.4. Ja pretendents iepirkuma līguma izpildē paredz balstīties uz citu personu tehniskajām un profesionālajām iespējām, pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Lai apliecinātu profesionālo pieredzi vai pasūtītāja prasībām atbilstoša personāla pieejamību, pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

4. Līguma nosacījumi
4.1. Līgums būs spēkā 24 (divdesmit četrus) mēnešus vai līdz brīdim, kad pasūtīto drukas pakalpojumu apjoms līguma ietvaros sasniegs 41 999,00 EUR (četrdesmit viens tūkstotis deviņi simti deviņdesmit eiro, 00 centi), neieskaitot pievienotās vērtības nodokli, apmēru.
4.2. Pasūtītājs ir tiesības nepasūtīt 1.pielikumā norādītos iespējamos pasūtījuma apjomus.
5. Piedāvājumu vērtēšana un lēmumu pieņemšana

5.1. Komisija izvērtē tos piedāvājumus, kuri sagatavoti atbilstošo iepirkuma dokumentācijā un normatīvajos aktos noteiktajām prasībām. Ja iesniegtais pretendenta piedāvājums nav noformēts atbilstoši iepirkuma dokumentācijā un normatīvajos aktos noteiktajām prasībām, iepirkuma komisija var lemt par piedāvājuma tālāku izskatīšanu.

5.2. Iepirkumu komisija vērtējot piedāvājumus:

5.2.1. Pārbaudīs piedāvājumu atbilstību iepirkuma nolikumā norādītajām prasībām. Iepirkumu komisija bez tālākas izskatīšanas izslēgs no turpmākās dalības iepirkumā tos pretendentus, kuri neatbilst pretendentu atlases nosacījumiem un/vai nebūs iesnieguši visus dokumentus atbilstoši iepirkuma nolikuma 3.3.punktā noteiktajām prasībām. 

5.2.2. Pārbaudīs iesniegto tehnisko un finanšu piedāvājumu atbilstību tehniskajai specifikācijai. Vērtējot piedāvāto līgumcenu, komisija ņem vērā piedāvājuma cenas bez pievienotās vērtības nodokļa. Ja finanšu piedāvājumā konstatēta aritmētiskā kļūda, iepirkumu komisija šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

5.3. No visiem iepirkuma nolikumā un normatīvajos aktos noteiktajam prasībām atbilstošajiem piedāvājumiem komisija izvēlēsies saimnieciski izdevīgāko piedāvājumu par piedāvājuma izvēles kritēriju nosakot zemāko piedāvāto līgumcenu (neieskaitot pievienotās vērtības nodokli).

5.4. Par to, vai uz pretendentu, kuram atbilstoši citām paziņojumā par līgumu vai iepirkuma dokumentos noteiktajām prasībām un iepirkuma nolikuma 5.3. punktā minētajam piedāvājuma izvēles kritērijam būtu piešķiramas līguma slēgšanas tiesības, nav attiecināmi:
5.4.1. Publisko iepirkumu likuma 9.panta astotajā daļā minētie izslēgšanas nosacījumi, iepirkuma komisija pārliecināsies Publisko iepirkumu likuma 9. panta devītajā daļā noteiktajā kārtībā;
5.4.2. Starptautisko un Latvijas Republikas nacionālo sankciju likuma  11.1 pantā minētie izslēgšanas nosacījumi, iepirkuma komisija pārliecināsies pārbaudot informāciju publiskajā reģistrā.

5.5. Piedāvājums tiek noraidīts, ja:

5.5.1. Nav iesniegti iepirkuma nolikumā pieprasītie dokumenti vai iesniegtie dokumenti neatbilst iepirkuma nolikumā noteiktajām prasībām;
5.5.2. Piedāvājumā ietvertais finanšu piedāvājums neatbilst Nolikumā noteiktajām prasībām;
5.5.3. Ja komisijas darba gaitā tiek konstatēts, ka pretendents, iesniedzot piedāvājumu, ir sniedzis nepatiesu informāciju savas kvalifikācijas novērtēšanai.

6. Iepirkuma komisijas tiesības un pienākumi

6.1. Iepirkuma komisijas tiesības

6.1.1. Pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
6.1.2. Labot aritmētiskās kļūdas pretendentu finanšu piedāvājumos, informējot par to pretendentus.
6.1.3. Pieaicināt ekspertu pretendentu atlasē, piedāvājumu atbilstības pārbaudē un vērtēšanā.
6.1.4. Noraidīt iesniegto piedāvājumu, ja tas neatbilst iepirkuma nolikumā noteiktajām prasībām.
6.1.5. Izvēlēties nākamo saimnieciski izdevīgāko piedāvājumu vai pārtraukt iepirkumu bez rezultātiem, ja izraudzītais pretendents atsakās slēgt iepirkuma līgumu ar pasūtītāju.
6.1.6. Citas normatīvajos aktos noteiktās tiesības.

6.2. Iepirkuma komisijas pienākumi

6.2.1. Nodrošināt iepirkuma norisi un dokumentēšanu.

6.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
6.2.3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu.
6.2.4. Vērtēt pretendentus un to iesniegtos piedāvājumus saskaņā ar normatīvajiem aktiem un šo nolikumu.
6.2.5. Pieprasīt no pretendenta skaidrojumu, ja iepirkuma komisijai rodas šaubas, ka pretendents piedāvājis nepamatoti lētu piedāvājumu.

6.2.6. Citi normatīvajos aktos noteiktie pienākumi.

7. Pretendenta tiesības un pienākumi

7.1. Pretendenta tiesības

7.1.1. Apvienoties pretendentu apvienībās ar citiem pretendentiem un iesniegt vienu kopēju piedāvājumu. Pamatoties uz apakšuzņēmēju pieredzi un iespējām, iepirkuma nolikumā noteikto atlases prasību ievērošanai.
7.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
7.1.3. Iesniegt pieteikumu par iepirkuma nolikumu un par pasūtītāja pieņemto lēmumu tiesiskumu Publisko iepirkumu likumā noteiktajā kārtībā.

7.1.4. Citas tiesības, kas pretendentam ir noteiktas normatīvajos aktos. 

7.1.5. Citas normatīvajos aktos noteiktās tiesības.

7.2. Pretendenta pienākumi

7.2.1. Sagatavot piedāvājumus atbilstoši iepirkuma nolikuma prasībām.

7.2.2. Sniegt patiesu informāciju par savu kvalifikāciju un piedāvājumu.

7.2.3. Iepirkuma komisijas norādītajā termiņā sniegt atbildes uz pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

7.2.4. Segt visas izmaksas, kas saistītas ar piedāvājumu sagatavošanu un iesniegšanu.

7.2.5. Citi normatīvajos aktos noteiktie pienākumi.

8. Pielikumi pie iepirkuma nolikuma
8.1. 1.pielikums - tehniskā specifikācija/tehniskā un finanšu piedāvājuma forma;
8.2. 2.pielikums – pieteikums dalībā iepirkumā.
1.pielikums
Iepirkuma, identifikācijas Nr. DT 2024/10
nolikumam

Tehniskā specifikācija / Tehniskā un finanšu piedāvājuma forma

	N.p.k.
	NOSAUKUMS
	APRAKSTS
	IESPĒJAMS PASŪTĪJUMA APJOMS (GAB) līdz
	VIENa PASŪTĪJUMA MINIMĀLAIS APJOMS (GAB)
	Pretendenta piedāvātā summa (EUR) bez PVN

	1.
	PVC - Baneris
	Formāts: 9900x3000mm

Krāsas: 4+0,

Materiāls: 650 g/m2;

Virsma 1000*1000D; 18*18
Pēcapstrāde: Gredzenu iestrāde ik pa 250mm; gredzeni cinkoti ar ārējo diametru 25mm;

Druka: 7 krāsu prints.
	20
	1
	Cena 1 gab:

	2.
	PVC - Baneris
	Formāts: 3000x3000mm

Krāsas: 4+0,

Materiāls: 650 g/m2;

Virsma 1000*1000D; 18*18
Pēcapstrāde: Gredzenu iestrāde ik pa 250mm; gredzeni cinkoti ar ārējo diametru 25mm;

Druka: 7 krāsu prints.
	20


	1
	Cena 1 gab:

	3. 
	PVC - Baneris
	Formāts: 3500x2500mm

Krāsas: 4+0,

Materiāls: 650 g/m2;

Virsma 1000*1000D; 18*18
Pēcapstrāde: Gredzenu iestrāde ik pa 250mm ne tālāk kā 5mm no ārējās malas; gredzeni cinkoti ar ārējo diametru 25mm;

Druka: 7 krāsu prints.
	20
	1
	Cena 1 gab:

	4. 
	Banera montāža/

demontāža ar trepēm
	Formāts: 9900x3000mm
	20
	1
	Cena 1 gab:

	5.
	Banera montāža/

demontāža ar trepēm
	Formāts: 3000x3000mm
	20
	1
	Cena 1 gab:

	6.
	Druka uz papīra
	Formāts: A1

Krāsas: 4+0

Papīrs: 200g/m2; satins
Druka: 9 krāsu prints
	135


	1
	Cena 1 gab:

	7.
	Druka uz backlit filmas gaismas kastei
	Formāts: A1

Krāsas: 4+0

Materiāls: Backlit filma 190-210 mic, matēts;

Druka: 9 krāsu prints
	40


	1
	Cena 1 gab:

	8.
	Gaismas stends*
	Formāts: 3500x2500mm

Brīvi stāvošs, ar iestrādātu LED gaismu diapozonā 6000k-6500k  ar dimmēšanas iespēju, 200mm alumīnija profils paredzēts tekstila noformējumam Slēgta aizmugure. Sāni un aizmugure krāsoti pēc RAL
	2
	1
	Cena 1 gab:

	9.
	Gaismas stenda montāža
	Formāts: 3500x2500mm
	2
	1
	Cena 1 gab:

	10.
	Gaismas stenda auduma izdruka
	Formāts: 3500x2500mm

Audums apdrukāts (sublimācija) - frontālā daļa noformēta ar tekstilu – backlit, 100% polyester, 250gr, flame retardant, wrinkle resistant, kuram piešūts silikona ceders 15x3mm.
	20
	1
	Cena 1 gab:

	11.
	Gaismas kaste*
	Formāts: 700x1000mm,

Stiprināta pie sienas,

ar iestrādātu LED moduli diapozonā 6000k-6500k ar dimmēšanas iespēju, 45mm alumīnija profils paredzēts tekstila noformējumam, sāni krāsoti pēc RAL
	6
	1
	Cena 1 gab:

	12.
	Gaismas kastes montāža
	Formāts: 700x1000mm
	6
	1
	Cena 1 gab:

	13.
	Gaismas kastes auduma izdruka
	Formāts: 700x1000mm

Audums apdrukāts (sublimācija) - frontālā daļa noformēta ar tekstilu - backlit,

100% polyester, 250gr, flame retardant, wrinkle resistant, kuram piešūts silikona ceders 15x3mm.
	35
	1
	Cena 1 gab:

	Kopējā vērtējamā cena euro bez PVN:
	

	14.
	Darbu izpildes laiks: 2-3 darba dienas no pasūtījuma izdarīšanas dienas, ja iepriekš nevienojas citādāk.

	15.
	* - Pirms gaismas stendu un kastes ražošanas uzsākšanas vizuālās skices un tehniskais projekts saskaņojams ar Pasūtītāju. Ražošanas termiņi tiek saskaņoti ar Pasūtītāju.


Apliecinām, ka:

1. piegādes izmaksas ir iekļautas cenā;

2. piedāvātās cenas būs nemainīgas visā plānotajā līguma darbības laikā (24 mēnešus).

*Maketēšanas darbus veic pasūtītājs.
**Ja pretendents piedāvā ekvivalentu, piedāvājumā jānorāda konkrētais materiāls un visa nepieciešamā informācija un raksturlielumi, lai izvērtētu piedāvātā materiāla atbilstību.

(Dokuments parakstāms ar drošu elektronisko parakstu vai pašrocīgi, piedāvājumam pievienojot ieskenētu dokumentu)
2.pielikums
Iepirkuma, identifikācijas Nr. DT 2024/10
nolikumam

Pieteikums dalībai 

Iepirkumam „Lielformāta poligrāfijas un gaismas stenda/kastes izgatavošanas un sniegšanas pakalpojumi VSIA “Dailes teātris” vajadzībām”,

 iepirkuma identifikācijas Nr. DT 2024/10
	Informācija par Pretendentu
	

	Pretendenta nosaukums:
	

	Reģistrācijas numurs 
	

	PVN maksātāja reģistrācijas

numurs:
	

	Juridiskā adrese:
	

	Faktiskā adrese:
	

	Tālrunis:
	
	Fakss:
	

	E-pasta adrese:
	

	Interneta vietne:
	

	Finanšu rekvizīti

	Bankas nosaukums:
	

	Bankas kods:
	

	Konta numurs:
	


	Informācija par pretendenta pārstāvjiem:

	Kontaktpersona iepirkumā

Vārds, uzvārds, tālrunis, e-pasts:
	

	Iepirkuma līguma parakstītājs (vārds, uzvārds, amats):
	

	Vai iepirkuma līgumu iespējams parakstīt elektroniski (Jā/Nē):
	

	Kontaktpersona līguma izpildes laikā (vārds, uzvārds, amats, tālruņa numurs, e-pasts):
	

	E-pasts un tālr. Nr. preču pasūtījumu veikšanai:
	


	Informācija, vai atbilst mazā vai vidējā uzņēmuma statusam:

	


Iesniedzot piedāvājumu apliecinām, ka:

1. iepirkuma dokumentācijas noteikumi ir skaidri un saprotami, iebildumu un pretenziju nav; 

2. mūsu piedāvājums ir spēkā 60 (sešdesmit) dienas;

3. garantējam, ka visas iepirkuma ietvaros iesniegtās ziņas ir patiesas.
(Dokuments parakstāms ar drošu elektronisko parakstu vai pašrocīgi, piedāvājumam pievienojot ieskenētu dokumentu) 
3. pielikums

Iepirkuma, identifikācijas Nr. DT 2024/10
nolikumam

Līgums Nr. _____
(projekts)
Līguma datums ir pēdējā pievienotā elektroniskā paraksta un laika zīmoga

Pasūtītājs (turpmāk – Pasūtītājs):

	Nosaukums:
	

	Reģistrācijas Nr.
	

	Juridiskā adrese/faktiskā adrese:
	

	Banka:
	

	Konta Nr. 
	

	Paraksttiesīgās personas amats vārds, uzvārds:
	

	Pārstāvības pamats:
	

	Kontaktpersona:
	 


Izpildītājs (turpmāk – Izpildītājs):

	Nosaukums:
	

	Reģistrācijas Nr.
	

	Juridiskā adrese:
	

	Faktiskā adrese:
	

	Banka:
	

	Konta Nr. 
	

	Paraksttiesīgās personas amats vārds, uzvārds:
	

	Pārstāvības pamats:
	

	E-pasts un tālr. Nr. preču pasūtījumu veikšanai:
	

	Kontaktpersona:
	


Pasūtītājs un Izpildītājs turpmāk kopā saukti Puses, slēdz šādu līgumu, turpmāk tekstā - Līgums: 

1. LĪGUMA PRIEKŠMETS. 

1.1. Pasūtītājs pasūta un Izpildītājs veic _________________________________ (turpmāk tekstā - Produkts).

1.2. Produkta izgatavošanu, pārdošanu un piegādi Izpildītājs veic atbilstoši Pasūtītāja iesniegtiem drukas failiem, turpmāk tekstā Pasūtījums, tādā tirāžā, kādā Pasūtītājs Līguma darbības laikā būs veicis pasūtījumu katrā konkrētajā apstiprinātajā tāmē, turpmāk tekstā Tāmē. Tāmē cenas tiek noteiktas atbilstoši Līguma 1.pielikumā noteiktajām cenām un tās nedrīkst tikt mainītas. Pasūtījums  tiek atsūtīts Izpildītājam elektroniski.

1.3. Puses vienojas, ka Produkta izgatavošanas pieņemšana un izpilde notiks tikai un vienīgi saskaņā  ar Pasūtījumu, kas tiek atsūtīts elektroniski no Līgumā norādītās kontaktpersonas.

1.4. Katrs konkrēts Pasūtījums, kas tiek atsūtīts elektroniski ir uzskatāms par jaunas produkcijas izgatavošanas uzsākšanu.

a. Līgums ir ilgtermiņa un ir par pamatu daudzu vienreizēju Pasūtījumu veikšanai.

b. Kontaktpersona  par pavadzīmju-rēķinu (turpmāk tekstā PPR) apmaksu  līguma darbības laikā no Pasūtītāja puses ir Līgumā norādītā kontaktpersona,

c. Pasūtītājam ir noteikts kredītlimits __________ EUR (_______________________ eiro 00 centi) apmērā. Kredītlimits nosaka pasūtīto un vēl neapmaksāto Pasūtījumu summu. 

d. Ja Pasūtītājs sasniedz Līguma 1.7. punktā minēto kredītlimitu, tad par jauniem Pasūtījumiem Pasūtītājs veic priekšapmaksu.

2. PRODUKTU PASŪTĪJUMU PIEŅEMŠANAS KĀRTĪBA.  

2.1. Pasūtītājs iesniedz Izpildītājam Pasūtījumus  e-pastā norādot: Produkta nosaukumu, skaitu, formātu, krāsainību, papīra veidu, pēcapstrādi, maketa iesniegšanas termiņu, vēlamo Produkta izgatavošanas termiņu, piegādes noteikumus, rekvizītus, ja tie nesakrīt ar Līgumā norādītajiem u.c. informāciju, kas nepieciešama un ir būtiska Pasūtījuma izpildei.

2.2. Ņemot vērā iesniegto Pasūtījumu, Izpildītājs sagatavo Pasūtījuma izmaksu tāmi (turpmāk – Tāme), kuru nosūta saskaņošanai Pasūtītājam elektroniski. 

2.3.  Pēc Izpildītāja sagatavotās Tāmes saņemšanas, Pasūtītājs apstiprina Tāmi, nosūtot attiecīgu elektroniskā pasta vēstuli. 

2.4. Izpildītājs uzsāk Pasūtījuma izpildi tad, kad ir saņēmis no Pasūtītāja Tāmes apstiprinājumu. Apstiprinot Tāmi, Pasūtītājs apņemas pilnā apmērā veikt Tāmē norādītos maksājumus par Produktu izgatavošanu pēc Produktu saņemšanas, atbilstoši Tāmē norādītajam Produktu daudzumam u.c. parametriem.

2.5. Ja Pasūtījuma izpildes laikā Izpildītājam ir nepieciešama papildus informācija no Pasūtītāja, kas saistīta ar Pasūtījuma izpildi, Pasūtītājs apņemas sniegt šādu informāciju nekavējoties, bet ne vēlāk ka 2 (divu) darba dienu laikā. Ja Pasūtītājs neievēro šo termiņu, Izpildītājam ir tiesības apturēt Pasūtījuma izpildi līdz pieprasītās informācijas saņemšanai no Pasūtītāja. Šādā gadījuma, Pasūtījuma izpildes termiņš tiek pagarināts par dienām, kurās Pasūtījuma izpilde bija apturēta.
2.6. Pasūtījuma ražošanas procesā radušās papildus izmaksas, kuras neietilpst apstiprinātajā Pasūtījumā un Tāmē , tiek saskaņoti pusēm abpusēji vienojoties.

2.7. Pēc Pasūtījuma veikšanas un Tāmes apstiprināšanas Pasūtītājam nav tiesību vienpusēji atteikties no Pasūtījuma.

3. IZPILDĪTĀJA TIESĪBAS UN PIENĀKUMI.  

3.1. Izpildītājs izgatavo Produktu saskaņā ar apstiprināto maketu, Pasūtījumu un Tāmi. 
3.2. Izpildītājs jebkurā laikā, par to rakstiski paziņojot Pasūtītājam, ir tiesīgs neapstiprināt Pasūtījumu un/vai pārtraukt ar Līgumu uzņemto saistību izpildi, un/vai pārtraukt Pasūtījuma izpildi, un/vai nepiegādāt Produktu Pasūtītājam (pie tam, Izpildītājs tiek atbrīvots no jebkādas atbildības šajā sakarā), ja tiek konstatēts, ka: 

3.2.1 Pasūtītājs ir nokavējis Līgumā un/vai preču pavadzīmē – rēķinā (turpmāk tekstā – PPR) paredzētos apmaksas termiņus vairāk kā 30 (trīsdesmit) kalendārās dienas; 

3.2.2. Produkta Pasūtījuma apmērs pats vai kopsummā ar vēl neapmaksātajām ražošanā esošajiem Produktiem pārsniedz Pasūtītājam Līgumā noteiktā kredītlimita apmēru; 

3.2.3. Pasūtītājs nav veicis priekšapmaksu (ja tāda ir noteikta Izpildītāja sagatavotajā Tāmē) par Pasūtījumu, paredzētajos apmaksas termiņos. 

3.3. Izpildītājs nodrošina Produkta izgatavošanas darbu veikšanu un izpildi ar nepieciešamajiem materiāliem un kvalificētu darbaspēku.

3.4. Ja Izpildītājs konstatē, ka Pasūtītāja iesniegtais izejmateriāls ir kļūdains vai nav izmantojams Pasūtījuma izgatavošanai, tad Izpildītājs par to rakstveidā informē Pasūtītāju. Izpildītājs šajā gadījumā ir tiesīgs neuzsākt Pasūtījuma ražošanu līdz norādījumu saņemšanai no Pasūtītāja.
3.5. Izpildītājs nav atbildīgs par Produktos publicēto materiālu saturu. 

4. PASŪTĪTĀJA TIESĪBAS UN PIENĀKUMI. 

4.1. Pasūtītājs apņemas nodot Izpildītājam Pasūtījumā saskaņotajā termiņā Pasūtījuma maketu. Pasūtītāja pienākums ir pārliecināties, ka Izpildītājs ir saņēmis Pasūtījuma izejmateriālus. Šī noteikuma neievērošanas gadījumā Izpildītājs nav atbildīgs par  Pasūtījuma izpildes termiņa kavējumiem. 

4.2. Pasūtītājs Līgumā pilnvaro savu pārstāvi, kurš ir tiesīgs veikt Līgumā paredzētās darbības, pārstāvēt Pasūtītāja intereses, noformēt Pasūtījumus, risināt sarunas par Pasūtījumu izpildi, saņemt Produktu un PPR par Produktiem.

4.3. Pasūtītājs ir tiesīgs mainīt papīra veidu un formātu tikai pēc abpusējas rakstiskas vienošanās panākšanas ar Izpildītāju par papildus izmaksām un termiņiem, mainīto Pasūtījumu nosūtot elektroniski Līgumā minētajai Izpildītāja kontaktpersonai.

4.4. Pasūtītājs nav tiesīgs atteikties pieņemt Produktu, ja tas izgatavots atbilstoši Līguma noteikumiem un Pasūtījumā norādītajai tehniskajai specifikācijai.

4.5. Pasūtītājs nav tiesīgs atteikties no savstarpēji apstiprināta Pasūtījuma, ja vien netiek segtas visas Izpildītāja izmaksas un zaudējumi, kas saistītas ar Pasūtījuma ražošanas uzsākšanu un/vai apturēšanu.

4.4. Īpašuma tiesības uz Produktu pāriet Pasūtītājam tikai ar brīdi, kad Pasūtītājs ir pilnībā veicis samaksu par Produktu un apmaksājis līgumsodu (ja tāds ir aprēķināts) atbilstoši Līguma noteikumiem. Pasūtītājs drīkst Izpildītāja izgatavotu un piegādāto Produktu pēc saviem ieskatiem brīvi realizēt, neprasot atsevišķas atļaujas Izpildītājam. 

4.7. Risks par Produkta nejaušu bojāeju pāriet uz Pasūtītāju ar brīdi, kad Pasūtītājs ir saņēmis Produktu no Izpildītāja  un parakstījis PPR.

5. PRETENZIJU IESNIEGŠANAS UN IZSKATĪŠANAS KĀRTĪBA.  

5.1. Pasūtītājs ir tiesīgs 7 (septiņu) kalendāro dienu laikā pēc PPR parakstīšanas iesniegt motivētas rakstiskas pretenzijas Izpildītājam par Produkta neatbilstību Pasūtījumā norādītajai tehniskajai specifikācijai un Līguma noteikumiem, pievienojot Līguma noteikumiem neatbilstošā Produkta paraugus ne mazāk kā 5 % (pieci procenti) eksemplārus no konkrētā Produkta kopējā apjoma.

5.2. Izpildītājs rakstiski informē Pasūtītāju par pretenzijas izskatīšanas rezultātiem un gadījumā, ja Izpildītājs pretenziju atzīst par pamatotu, novērš savas vainas dēļ pieļautos Produkta trūkumus par saviem līdzekļiem un ar saviem spēkiem Pušu savstarpēji saskaņotos termiņos vai, Pusēm vienojoties, Izpildītājs izraksta Pasūtītājam kredītrēķinu par Līguma noteikumiem neatbilstošā Produkta summu.
6. NORĒĶINU KĀRTĪBA.

 6.1. Izpildītājs pēc Produkta izgatavošanas izraksta Pasūtītājam PPR, kurš to apmaksā 10 (desmit) darba dienu laikā no PPR abpusējas parakstīšanas brīža, veicot pārskaitījumu uz Izpildītāja PPR norādīto norēķinu kontu bankā. 

 6.2. Pasūtījumā neparedzētie izdevumi tiek rakstiski saskaņoti starp Pusēm, noslēdzot atsevišķu vienošanos.

 6.3. Par samaksas dienu uzskatāma diena, kad PPR norādītā naudas summa ir ieskaitīta Izpildītāja norēķinu kontā. 

 6.4. Ja Izpildītāja piestādītais rēķins netiek apmaksāts Līguma 6.1. punktā noteiktajā termiņā, tad Izpildītājs ir tiesīgs aprēķināt, bet Pasūtītājam ir pienākums samaksāt Izpildītājam līgumsodu 0,5% (nulle komats pieci) apmērā no nokavētās maksājuma summas par katru nokavēto kalendāro dienu. 
 6.5. Ja Izpildītājs kavē saskaņoto produkta izgatavošanas termiņu, tad Pasūtītājs ir tiesīgs aprēķināt, bet Izpildītājam ir pienākums samaksāt Pasūtītājam līgumsodu 0,5% (nulle komats pieci) procentu apmērā no pasūtījuma summas par katru nokavēto kalendāro dienu. Līgumsoda samaksa neatbrīvo Izpildītāju no pienākuma izgatavot saskaņoto produktu saskaņā ar Pasūtījumu, ja puses rakstveidā nevienojas citādi. 

7. PRODUKTU PIEGĀDE.   
Izpildītājs nodod un Pasūtītājs saņem Produktu Līgumā norādītajā Pasūtītāja adresē ar PPR, kuru paraksta Pasūtītāja pilnvarotā persona. Pasūtītāja pienākums ir nodrošināt tā pilnvarotās personas klātbūtni Produkta saņemšanas vietā. Pasūtītājs uzņemas pilnu materiālo atbildību par sekām, kas varētu rasties šī Līguma noteikuma neievērošanas rezultātā, kā arī sedz Izpildītājam visus papildus izdevumus, kas radušies saistībā ar Produkta piegādi saskaņā ar Izpildītāja izrakstītu PPR tajā norādītajā termiņā.

8. PUŠU ATBILDĪBA UN STRĪDU RISINĀŠANAS KĀRTĪBA. 
8.1. Ja Pasūtītājs iepriekš nebrīdinot, maketa iesniegšanu nokavē vairāk kā par 24 (divdesmit četrām) stundām, tad Izpildītājam ir tiesības, brīdinot Pasūtītāju, apturēt konkrētā Produkta Pasūtījuma izpildi. Līgumsaistību turpmākās izpildes termiņi tiek saskaņoti rakstiski darba kārtībā. 

8.2. Izpildītājam ir tiesības pilnīgi vai daļēji ar Līgumu uzņemto saistību izpildi nodot trešajai personai. Šajā gadījumā Izpildītājs ir atbildīgs Pasūtītāja priekšā par šīs trešās personas izgatavoto Produktu un pārējām Pušu saistībām. 

8.3. Ja Pasūtītāju neapmierina Produkta kvalitāte, bet viņš nav izteicis pretenzijas Līguma 5.1. punktā noteiktā termiņā, Pasūtītājs zaudē tiesības izteikt jebkādu iebildumus par Produkta atbilstību Pasūtījumam, daudzumu un kvalitāti un Pasūtītājam ir pienākums pilnībā apmaksāt Izpildītāja piestādīto PPR Līgumā noteiktajā norēķinu kārtībā.

8.4. Ja Pasūtītājs pieprasa grozījumus Pasūtījumā, kas būtiski atšķiras no sākotnējā pasūtījuma, Izpildītājam ir tiesības mainīt Produkta izgatavošanas un pārdošanas izcenojumus, par to rakstveidā vienojoties ar Pasūtītāju. Ja Puses nevar vienoties, spēkā ir Pasūtījuma noteikumi, kurus abas Puses ir rakstiski apstiprinājušas. 

8.5. Puses neatbild par savu saistību neizpildi vai nepienācīgu izpildi gadījumā, ja šīs neizpildes vai nepienācīgas izpildes cēlonis ir nepārvarama vara.

8.6. Puses vienojas, ka jebkurš strīds, domstarpība vai prasība kas izriet no Līguma, skar to vai tā pārkāpšanu, izbeigšanu vai spēkā neesamību tiks izskatīts Latvijas Republikas vispārējās jurisdikcijas tiesā atbilstoši Latvijas Republikas normatīvajos aktos noteiktajam.  

9. LĪGUMA DARBĪBAS LAIKS. 

9.1. Līgums ir spēkā 24 (divdesmit četrus) mēnešus vai līdz brīdim, kad pasūtīto drukas pakalpojumu apjoms līguma ietvaros sasniegs 41 999,00 EUR (četrdesmit viens tūkstotis deviņi simti deviņdesmit eiro, 00 centi), neieskaitot pievienotās vērtības nodokli, apmēru, atkarībā no tā, kurš no priekšnoteikumiem iestāsies pirmais. 

9.2. Pusēm savstarpēji rakstveidā vienojoties Līguma darbība var tikt izbeigta pirms 9.1. punktā noteiktā laika.

9.3. Katra no Pusēm ir tiesīga pirms termiņa vienpusēji izbeigt šo Līgumu, brīdinot otru Pusi rakstveidā vismaz 30 (trīsdesmit) kalendārās dienas iepriekš. 

9.4. Ja Pasūtītājs neievēro Līgumā  noteiktos Pasūtījuma apmaksas termiņus, Izpildītājs ir tiesīgs vienpusēji pirms termiņa izbeigt Līgumu, rakstiski brīdinot par to Pasūtītāju. 

9.5. Pasūtītājam ir tiesības vienpusēji pirms termiņa izbeigt Līgumu, rakstiski brīdinot par to Izpildītāju, ja:

9.5.1. Izpildītājs neievēro Līgumā  noteiktos Pasūtījuma izpildes termiņus;

9.5.2. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu sankcijas. 

9.6. Līguma pirmstermiņa izbeigšana vai tā darbības termiņa izbeigšanās neatbrīvo Puses no Līguma darbības laikā jau uzņemto saistību izpildes.

9.7. Pasūtītājs ir tiesības nepasūtīt __.pielikumā norādītos iespējamos pasūtījuma apjomus.


10. PĀRĒJIE NOTEIKUMI. 

10.1. Par Līguma neatņemamu sastāvdaļu kļūst jebkuri Līguma grozījumi, Pasūtījuma apstiprinājumi un papildinājumi, kas noformēti rakstveidā un ir abpusēji parakstīti vai elektroniski atsūtīti.

10.2. Līgums pilnībā apliecina Pušu vienošanos un gribu, un ir saistošs Pušu tiesību un saistību pārņēmējiem, kā arī Puses ir apspriedušas visus Līguma noteikumus un pilnībā piekrīt šiem noteikumiem. 

10.3. No Līguma izrietošajām Pušu tiesiskajām attiecībām ir piemērojami Latvijas Republikas normatīvie akti. Ja Līguma darbības laikā kādi no Līguma noteikumiem kļūst pretrunā ar Latvijas Republikas normatīvajiem aktiem, tas neaptur un/vai nepadara par spēkā neesošiem citus Līguma noteikumus. 

10.4. Personas, kas parakstījušas Līgumu, apliecina, ka tām ir visas ar likumu noteiktās pilnvaras Puses vārdā uzņemties pienākumus un saistības, pretējā gadījumā Līguma parakstītāji uzņemas segt visas saistības pret otru Pusi, kā arī segt jebkurus zaudējumus šajā sakarā. 
10.5. Pielikumā: 1.pielikums – Tehniskais un Finanšu piedāvājums uz 1 (vienas) lapas.

	Pasūtītāja vārdā:
	Izpildītāja vārdā:

	*

Valdes loceklis 
	*




LĪGUMS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. �HYPERLINK "https://www.iub.gov.lv/sites/default/files/upload/skaidrojums_mazajie_videjie_uzn.pdf"��https://www.iub.gov.lv/sites/default/files/upload/skaidrojums_mazajie_videjie_uzn.pdf�).

